Sang-studente sing harte uit vir naaste | News24
Sang-studente sing harte uit vir naaste
;Sangstudente van die Iloreez Goosen Sangakademie bied Maandag ’n produksie in Barklystraat Teater aan. Agter van links is Yvonne Barkhuizen (Drostdy Werkswinkel), Dr Peter Else (direkteur, Uitenhage Geestesgesondheid), Sollie (inwoner van een van die geestesgesondheid se huise) en Iloreez Goosen (Iloreez Goosen Sangakademie). Voor is Zanandi Carroll ’n inwoner van een van die geestesgesondheid se huise, Suzelle Nel (Iloreez Goosen Sangakademie) en Meisie, nog ’n inwoner van ’n geestesgesondheid-huis. Foto: VERSKAF
Sing ‘n Nuwe Lied, is ‘n produksie wat in die Barklystraat-teater aangebied word deur studente van die Iloreez Goosen Sangakademie.
Eerskomende Maandag-middag gaan sangers van die akademie ’n spesiale optrede hou vir inwoners van die Uitenhage Geestesgesondheid se huise. Die vertoning sluit ’n ligte ete in wat deur Barklystraat voorsien word.
Maandagaand om 19:00 word die publiek uitgenooi om die sangproduksie saam te geniet. Kaartjies is R30 per persoon en die fondse sal geskenk word aan die tehuise.
Vir meer inligting bel Iloreez Goosen by 082 332 6053. (-Heilie Combrinck)